Garbergmyra naturreservat

Garbergmyra naturreservat er et naturreservat i Orkland kommune. Området ble vernet 21. desember 1990. Garbergmyra ligger ved Garberg gård like sør for fylkesvei 65 mellom Storås og Rindal. Reservatet dekker et område på 322 dekar. Fredningen har som formål å bevare ei floristisk og vegetasjonsmessig svært variert myr i regionen, samt å bevare ei slåttemyr i tilknytning til det nærliggende fredete gårdsanlegget Garberg Gård. Garbergmyra er ei gammel slåttemyr og på myra står det enda rester etter minst ei utløe. Vegetasjonen er hovedsakelig myr (85 %) som bakkemyr, flatmyr og planmyr men også noe skog som furuskog, sumpskog og høgstaudeskog. NTNU Vitenskapsmuseet har siden fredningen i 1990 drevet overvåkning og forskning i reservatet. Skjøtselsarbeidet har siden 1996 bestått av slåing av 12 dekar ved Vaulen og arealene i nordvest, med det formål å holde områdene åpne uten oppslag av busk og kratt. En offisiell skjøtselsplan ble lagt fram i 1999 og SNO Rindal fikk da ansvaret for å gjennomføre arbeidet. Det går i dag en 2 km lang natursti gjennom området. Referanser